ai4bharat/Pralekha huggingface dataset:
रेल्वे मंत्रालय
आत्तापर्यंत सुमारे 200 ऑक्सिजन एक्सप्रेसनी अभियानस्तरावर आपला प्रवास पूर्ण केला
ऑक्सिजन एक्सप्रेसने सुमारे 12630 मेट्रिक टन द्रवरूप वैद्यकीय ऑक्सिजन देशातल्या 775 पेक्षा जास्त टँकरद्वारे केला वितरित
नवी दिल्ली, 20 मे 2021
भारतीय रेल्वे, सर्व अडथळे पार करत आणि नवनवीन उपाय शोधत द्रवरूप वैद्यकीय ऑक्सिजन देशभरातील विविध राज्यात पोहोचवत आहे. आतापर्यंत, भारतीय रेल्वेने सुमारे 12,630 मेट्रिक टन द्रवरूप वैद्यकीय ऑक्सिजन देशभरातील विविध राज्यात 775 हून अधिक टँकर द्वारे वितरित केला आहे.
आतापर्यंत सुमारे 200 ऑक्सिजन एक्सप्रेसने आपला प्रवास पूर्ण केला आहे आणि विविध राज्यांना दिलासा दिला आहे.
या वृत्तापर्यंत, 45 टँकरमध्ये 784 मेट्रिक टनपेक्षा अधिक द्रवरूप ऑक्सिजन असलेल्या 10 भरलेल्या ऑक्सिजन एक्सप्रेस धावत आहे.
ऑक्सिजन एक्सप्रेस आता दररोज 800 मेट्रिक टनपेक्षा अधिक द्रवरूप वैद्यकीय ऑक्सिजन देशाला वितरित करत आहे.
ऑक्सिजन एक्सप्रेसद्वारे उत्तराखंड, कर्नाटक, महाराष्ट्र, मध्य प्रदेश, आंध्र प्रदेश, राजस्थान, तामिळनाडू, हरियाणा, तेलंगणा, पंजाब, केरळ, दिल्ली आणि उत्तर प्रदेश अशा 13 राज्यांना ऑक्सिजन पुरवत आहेत.
या वृत्तापर्यंत महाराष्ट्रात आतापर्यंत 521 मेट्रिक टन ऑक्सिजन, उत्तर प्रदेशमध्ये जवळपास 3,189 मेट्रिक टन, मध्य प्रदेशमध्ये 521 मेट्रिक टन, हरियाणामध्ये 1,549 मेट्रिक टन, तेलंगणात 772 मेट्रिक टन, राजस्थानात 98 मेट्रिक टन, 641 मेट्रिक टन कर्नाटकला, उत्तराखंडमध्ये 320 मेट्रिक टन, तामिळनाडूमध्ये 584 मेट्रिक टन, आंध्र प्रदेशमध्ये 292 मेट्रिक टन, पंजाबमध्ये १११ मेट्रिक टन, केरळमध्ये 118 मेट्रिक टन आणि दिल्लीमध्ये 3,915 मेट्रिक टनांपेक्षा अधिक ऑक्सिजन पोहोचवण्यात आला आहे.
अंतराचा विचार न करता, भारतीय रेल्वे पश्चिमेकडील हापा आणि मुंद्रासारखी ठिकाणे आणि पूर्वेकडील रुरकेला, दुर्गापूर, टाटानगर, अंगुल यासारख्या ठिकाणाहून ऑक्सिजन आणून नंतर ते गुंतागुंतीच्या परिचालन मार्गांवरून राज्यांना पोहोचवत आहे.
शक्य तितक्या जलद वेळेत ऑक्सिजनची मदत पोहोचावी यासाठी ऑक्सिजन एक्स्प्रेस मालगाडी चालवताना रेल्वे नवीन मानके आणि अभूतपूर्व मापदंड स्थापित करत आहे.
ऑक्सिजन पुरवठा स्थानांसह रेल्वेने वेगवेगळ्या मार्ग निश्चित केले आहेत आणि राज्यांच्या गरजेनुसार स्वत:ला सज्ज ठेवत आहे. द्रवरूप वैद्यकीय ऑक्सिजन आणण्यासाठी राज्ये भारतीय रेल्वेला टँकर उपलब्ध करून देतात.Jaydevi PS/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 210 कोटी 02 लाखांहून अधिक मात्रा देण्यात आल्या. 
गेल्या 24 तासात 35,33,466 लस मात्रा देण्यात आल्या.
भारतातील उपचाराधीन रुग्णांची संख्या सध्या 97,648
उपचाराधीन रुग्णांची संख्या प्रमाण आहे 0.22%
रुग्ण बरे होण्याचा दर सध्या 98.59%
गेल्या 24 तासात 11,726 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,37,23,944
गेल्या 24 तासात 9,531 नव्या कोरोना रुग्णांची नोंद.
दैनंदिन पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  88.27 कोटी कोविड तपासण्या घेण्यात आल्या, असून गेल्या 24 तासात 2,29,546 कोविड तपासण्या घेण्यात आल्या.
कंपनी व्यवहार मंत्रालय
कोविड -19 महामारीमुळे बसलेल्या धक्क्यातून सावरण्यासाठी कंपनी व्यवहार मंत्रालयाने केल्या कंपनी कायद्यात सुधारणा
नवी दिल्ली, 9 फेब्रुवारी 2021
कंपनी व्यवहार मंत्रालयाने कंपनी कायदा 2013 मध्ये बदल आणि वेळोवेळी विविध परिपत्रके जारी करून कोविड -19 महामारीमुळे बसलेल्या धक्क्यातून सावरण्यासाठी विविध उपाययोजना केल्या आहेत. मंत्रालयाने केलेल्या उपाययोजनांचा तपशील सोबत जोडला आहे.
केंद्रीय अर्थ आणि कंपनी व्यवहार राज्यमंत्री अनुरागसिंग ठाकूर यांनी आज राज्यसभेत एका प्रश्नाच्या लेखी उत्तरात ही माहिती दिली.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
संरक्षण मंत्रालय
महाराष्ट्राच्या माननीय राज्यपालांनी क्वीन मेरीज तंत्रज्ञान संस्था  आणि पॅराप्लेजिक पुनर्वसन केंद्र  येथे भेट दिली
पुणे, 30 डिसेंबर 2021
पुण्यात खडकी येथे दिव्यांग सैनिकांच्या पुनर्वसनासाठी असलेल्या क्वीन मेरीज तंत्रज्ञान संस्थेला ) महाराष्ट्राचे माननीय राज्यपाल भगतसिंह कोश्यारी यांनी 29 डिसेंबर रोजी भेट दिली आणि पुनर्वसनासाठी प्रशिक्षण घेत असलेल्या दिव्यांग सैनिक विद्यार्थ्यांची भेट घेतली. माननीय राज्यपालांनी कार्यशाळा,वर्ग कक्षाला भेट दिली आणि सैनिकांशी संवाद साधला.राष्ट्रसेवेत असताना दिव्यांग झालेल्या सैनिकांच्या जीवनात सकारात्मक बदल घडवून आणण्यासाठी क्यूएमटीआयच्या शिक्षक आणि कर्मचाऱ्यांनी केलेल्या प्रयत्नांची माननीय राज्यपालांनी प्रशंसा केली.
1917 मध्ये स्थापित, क्यूएमटीआय ही 104 वर्षे जुनी संस्था आहे आणि सेवारत आणि सेवानिवृत्त जखमी सैनिकांना, सेवांमधून निवृत्त झाल्यानंतरच्या जीवनात त्यांचे सन्मानाने पुनर्वसन व्हावे यादृष्टीने पुनर्वसन प्रशिक्षण देणारी भारतातील अशा प्रकारची ही एकमेव संस्था आहे. ही संस्था दिव्यांग सैनिकांना आयटीआय अभ्यासक्रम, पुणे विद्यापीठाद्वारे व्यवस्थापन अभ्यासक्रम आणि एनआयईएलआयटी द्वारे प्रमाणित संगणक अभ्यासक्रमांमध्ये व्यावसायिक प्रशिक्षण देते.क्यूएमटीआयने स्थापनेपासून 12000 हून अधिक दिव्यांग सैनिकांना पुनर्वसन प्रशिक्षण दिले आहे.क्यूएमटीआय प्रशिक्षित सैनिकांना अग्रगण्य औद्योगिक वसाहतींमध्ये आणि विविध राज्य सरकारी नोकऱ्यांमध्ये नियुक्त करण्यात आले आहे.माननीय राज्यपालांनी नंतर पॅराप्लेजिक पुनर्वसन केंद्र , खडकी येथेही भेट दिली आणि तेथील रहिवाशांशी संवाद साधला.त्यांनी पीआरसीद्वारे आयोजित केलेल्या पुनर्वसन प्रशिक्षणाची प्रशंसा केली.
दक्षिण कमांड मुख्यालयाचे चीफ ऑफ स्टाफ लेफ्टनंट जनरल अरविंद वालिया, क्यूएमटीआयचे अध्यक्षदेखील असलेले दक्षिण महाराष्ट्र आणि गोवा उप क्षेत्राचे जनरल ऑफिसर कमांडिंग, मेजर जनरल इंद्रजीत सिंह माननीय राज्यपालांच्या भेटीवेळी उपस्थित होते.
M.Iyengar/S.Chavan/P.Malandkar
(Visitor Counter : 114
पर्यटन मंत्रालय
अमृत महोत्सव आणि स्वातंत्र्य दिनाच्या विशेष प्रसंगी हर घर तिरंगा अभियानात आपण देशाचे जनैक्य पाहिले आहे : पंतप्रधान नरेंद्र मोदी यांचे 'मन की बात'च्या कार्यक्रमात प्रतिपादन
नवी दिल्ली, 6 सप्टेंबर 2022
पंतप्रधान नरेंद्र मोदी यांनी 28 ऑगस्ट , 2022 च्या मन की बातच्या 92व्या आवृत्तीत आझादी का अमृत महोत्सव आणि हर घर तिरंगा अभियानाने लोकांना एकत्र आणण्यात दिलेल्या योगदानाचे कौतुक केले. या मोहिमा एक भारत श्रेष्ठ भारताच्या भावनेला प्रतिबिंबित करतात.
मन की बात मध्ये पंतप्रधान म्हणाले की अमृत महोत्सव आणि स्वातंत्र्यदिनाच्या या विशेष प्रसंगी आपल्याला देशाच्या सामूहिक शक्तीचे दर्शन घडले आहे. आपला एवढा मोठा देश, एवढी विविधता, पण तिरंगा फडकवताना आपल्या सर्वांच्या मनात एकच भावना दाटून आल्याचे दिसत होते. तिरंग्याच्या गौरवाचे रक्षक म्हणून लोकांनी स्वत: पुढाकार घेतला. स्वच्छता मोहिम आणि लसीकरण मोहिम राबवतानाही आपण देशाचा हा उत्साह अनुभवला आहे. आता स्वातंत्र्यप्राप्तीच्या अमृत महोत्सवात देशभक्तीची तीच भावना अनुभवायला मिळते आहे. आपल्या सैनिकांनी उंच पर्वतांच्या शिखरांवर, देशाच्या सीमांवर आणि समुद्राच्या मध्यभागी तिरंगा फडकवला.
अमृत महोत्सवाबद्दल अधिक सांगताना पंतप्रधान पुढे म्हणाले, मित्रांनो, अमृत महोत्सवाचे हे रंग केवळ भारतातच नाही, तर जगातील इतर देशांमध्येही पाहायला मिळाले. बोत्सवाना येथे राहणाऱ्या स्थानिक गायकांनी भारताच्या स्वातंत्र्याची 75 वर्षे साजरी करण्यासाठी देशभक्तीपर 75 गाणी गायली. विशेष म्हणजे हिंदी, पंजाबी, गुजराती, बंगाली, आसामी, तमिळ, तेलगू, कन्नड आणि संस्कृत या भाषांमध्ये ही 75 गाणी गायली गेली. दुसरीकडे नामिबियामध्ये भारत-नामिबिया यांच्यातील सांस्कृतिक-पारंपारिक संबंधांवर आधारित विशेष टपाल तिकीट जारी करण्यात आले आहे.
पंतप्रधानांनी यावेळी देशवासियांना स्वराज ही मालिका बघण्याचे देखील आवाहन केले. "ही मालिका स्वातंत्र्य चळवळीत सहभागी झालेल्या पण दुर्लक्षित राहिलेल्या नायक-नायिकांच्या प्रयत्नांची ओळख, देशाच्या युवा पिढीला करून देण्याचा एक उत्तम उपक्रम आहे." असे ते म्हणाले. 15 ऑगस्ट हा स्वातंत्र्य दिन साजरा करण्यासाठी लोकांनी वैयक्तिक पातळीवर केलेल्या वेगवेगळ्या प्रयत्नांचा देखील त्यांनी गौरवपूर्ण उल्लेख केला.
पंतप्रधान नरेंद्र मोदी यांनी 'मन की बात'च्या विविध आवृत्त्यांमध्ये एक भारत श्रेष्ठ भारताला गौरवाचे स्थान दिले आहे.G.Chippalkatti/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 359
आरोग्य आणि कुटुंब कल्याण मंत्रालय
केंद्रीय मंत्री डॉ.मनसुख मांडवीय यांनी नवी दिल्लीच्या इंदिरा गांधी आंतरराष्ट्रीय विमानतळावर परदेशातून येणा-या प्रवाशांची तपासणी आणि चाचणी याविषयीचा तयारीचा घेतला आढावा
कोविड संदर्भात अतिधोकादायक परिस्थिती असलेल्या 6 देशांतून येणाऱ्या प्रवाशांना भारताच्या दिशेने प्रवास सुरु करण्याच्या 72 तासांच्या कालावधीतील आर टी -पीसीआर चाचणीचा नकारात्मक अहवाल एअर सुविधा पोर्टलवर अपलोड करणे आता अनिवार्य
कोविड-योग्य वर्तणुकीचे पालन करणे आणि कोविड-19 प्रतिबंधक लसीकरण प्रक्रिया पूर्ण करणे याचे महत्त्व केंद्रीय मंत्र्यांनी केले अधोरेखीत
नवी दिल्ली 02 जानेवारी 2023
जगातील काही देशांमध्ये कोविड-19 बाधितांच्या संख्येत अचानक वाढ दिसून येत आहे, या पार्श्वभूमीवर केंद्रीय आरोग्य आणि कुटुंब कल्याण मंत्री डॉ. मनसुख मांडवीय यांनी आज नवी दिल्ली येथील इंदिरा गांधी आंतरराष्ट्रीय विमानतळाला भेट दिली आणि तेथे येणाऱ्या आंतरराष्ट्रीय प्रवाशांची तपासणी तसेच चाचणी यासंदर्भातील तयारीचा आढावा घेतला.
विमानतळावर करण्यात येणाऱ्या आर टी-पीसीआर चाचण्यांची पद्धत तसेच 1 जानेवारी 2023 पासून यासंदर्भात सुरु करण्यात आलेले एअर सुविधा पोर्टल यांचा देखील आढावा केंद्रीय मंत्र्यांनी यावेळी घेतला. यावेळी त्यांनी एपीएचओ अर्थात विमानतळ आरोग्य संघटनेच्या कार्यालयाला भेट देऊन तेथे उपस्थित अधिकाऱ्यांशी संवाद साधला. ते म्हणाले, “कोविड संदर्भात अतिधोकादायक परिस्थिती असलेल्या 6 देशांतून येणाऱ्या प्रवाशांना भारताच्या दिशेने प्रवास सुरु करण्याच्या 72 तासांच्या कालावधीतील आर टी -पीसीआर चाचणीचा नकारात्मक अहवाल एअर सुविधा पोर्टलवर अपलोड करणे आता अनिवार्य करण्यात आले आहे. तर इतर देशांतून येणाऱ्या प्रवाशांची भारतात आगमन झाल्यानंतर ‘रॅंडम’ म्हणजेच यादृच्छिक पद्धतीने चाचणी करण्यात येत आहे.” “कोविड विषाणूच्या कोणत्याही नव्या प्रकाराची शक्ती तसेच वर्तणूक समजून घेण्यासाठी बाधित रुग्णाच्या नमुन्याचे जनुकीय क्रमनिर्धारण तत्परतेने व्हावे याची सुनिश्चिती करून घेण्यासाठी या चाचण्या करण्यात येत आहेत,” ते पुढे म्हणाले.
जगभरातील चीन,जपान,दक्षिण कोरिया,थायलंड तसेच अमेरिका या देशांमध्ये कोविड-19 बाधितांच्या संख्येत सतत वाढ होत असल्यामुळे उभ्या ठाकलेल्या आव्हानाचे गांभीर्य अधोरेखित करत केंद्रीय आरोग्य मंत्र्यांनी कोविड विषाणूच्या नव्या तसेच नव्याने उदयाला येऊ शकणाऱ्या प्रकारांचा सामना करण्यासाठी सज्ज आणि सतर्क राहण्याचे महत्त्व अधोरेखित केले. अधिकाऱ्यांनी या संदर्भात पूर्णपणे सुसज्ज राहण्याचे निर्देश त्यांनी दिले आणि जनतेने कोविड-योग्य वर्तणुकीचे पालन करणे तसेच कोविड-19 प्रतिबंधक लसीकरण पूर्ण करून घ्यावे, असे आवाहन केंद्रीय मंत्र्यांनी यावेळी केले. कोविड-19 संसर्गाबाबत नव्याने निर्माण होणाऱ्या परिस्थितीसंदर्भात प्रभावी सज्जता आणि व्यवस्थापन याची खात्री करून घेण्यासाठी केंद्र सरकार सर्व आवश्यक उपाययोजना करत आहे, अशी माहिती केंद्रीय मंत्री डॉ.मनसुख मांडवीय यांनी दिली.
भारतात येणाऱ्या आंतरराष्ट्रीय प्रवाशांसाठी केंद्रीय आरोग्य मंत्रालयाने याआधीच म्हणजे 29 डिसेंबर 2022 रोजी सुधारित मार्गदर्शक तत्वे जारी केली असून पुढील संकेतस्थळावर ती उपलब्ध आहेत: https://pib.gov.in/PressReleasePage.aspx?PRID=1887288
मंत्रिमंडळ
भारतीय प्राणि सर्वेक्षण संस्था आणि कॅनडातील इंटरनॅशनल बारकोड ऑफ लाइफ या समाजसेवी संस्थेदरम्यानच्या सामंजस्य कराराला केंद्रीय मंत्रिमंडळाची मंजूरी
नवी दिल्ली, 7 ऑक्टोबर 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाला, पर्यावरण, वन आणि हवामान बदल मंत्रालया अंतर्गत असलेल्या झूलॉजिकल सर्व्हे ऑफ इंडिया  आणि आंतरराष्ट्रीय बारकोड ऑफ लाइफ  या कॅनेडियन समाजसेवी संस्थेदरम्यानच्या जून 2020 मध्ये झालेल्या सामंजस्य कराराबद्दल माहिती देण्यात आली.
डीएनए म्हणजेच गुणसूत्रांचे बारकोडींग करण्यासाठी झेडएसआय आणि आयबीओएल या संस्था एकत्र आल्या आहेत. बारकोडींग पद्धतीमुळे, विशिष्ट प्रजातींची त्वरीत आणि अचूक ओळख पटवणे सोपे जाते. त्या गुणसूत्रांचा छोटासा भाग वेगळा काढून, संदर्भ डेटाबेस शी त्याची तुलना केली जाते. आयबीओएल ही संशोधन संस्था असून, जे देश, जागतिक संदर्भ डेटाबेसचा विस्तार, विकास आणि माहितीचे व्यासपीठ उपलब्ध करुन देण्यासाठी तसेच शोधकार्यासाठी, या संदर्भ संग्रहाचा वापर, त्याचे मूल्यांकन करण्यासाठी आणि जैवविविधतेचे वर्णन करण्यासाठी काही विश्लेषणात्मक प्रोटोकॉल वापरण्यासाठी मानवी आणि वित्तीय अशा दोन्ही स्वरूपाची संसाधने पुरवण्यास वचनबद्ध आहेत, असे देश या संस्थेच्या कार्यात सहभागी आहेत.
या सामंजस्य करारामुळे, झेडएसआयला बायोसन आणि प्लॅनेटरी जैवविविधता मोहिमेसारख्या जागतिक कार्यक्रमांमध्ये सहभागी होता येईल.M.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
उपराष्ट्रपतींकडून पवित्र जगन्नाथ पुरी रथ यात्रेनिमित्त नागरिकांना शुभेच्छा
नवी दिल्ली, 22 जून 2020
उपराष्ट्रपती एम व्यंकय्या नायडू यांनी नागरिकांना पवित्र जगन्नाथ पुरी रथ यात्रेच्या शुभेच्छा दिल्या आहेत.
उपराष्ट्रपती आपल्या संदेशात म्हणतात-
“भगवान जगन्नाथांच्या पवित्र रथ यात्रेच्या मी देशवासियांना मनःपूर्वक शुभेच्छा देतो.
जगन्नाथ पुरी रथ यात्रा हा ओदिशाचा सर्वात पूजनीय आणि बहुप्रतीक्षित उत्सव आहे. ही रथयात्रा म्हणजे भगवान विष्णूचा अवतार मानल्या जाणाऱ्या भगवान जगन्नाथ यांच्या वार्षिक प्रवासाचे रेखाटन आहे.
रथयात्रेच्या उत्सवाचे वैभव आणि भव्यता आणि ‘रथ’ तसेच रथांची भव्यता खरोखरच अतुलनीय आहे.
भारत आणि संपूर्ण जगात कोविड -19 च्या विरोधातील अखंड लढा सुरू असल्याने आपण आपले जवळपास सर्व पारंपारिक सण घरी राहून साजरे करण्याचा प्रयत्न करत आहोत. अशा परिस्थितीत, आपल्याला यावर्षी हे आयोजन साधेपणाने करायला हवे.
तरीही रथ यात्रेशी संबंधित पावित्र्य आणि श्रद्धा आपले जीवन शांतता आणि समरसतेने समृद्ध करेल".
S.Thakur/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
पंतप्रधान कार्यालय
राजस्थानातील रस्ते अपघातामुळे झालेल्या जीवित हानीबद्दल पंतप्रधानांकडून शोकभावना व्यक्त
नवी दिल्ली, 7 जून 2022
राजस्थानात बारमेर येथे रस्ते अपघातामुळे झालेल्या जीवित हानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
ट्विटर संदेशात पंतप्रधान म्हणतात,
"राजस्थानात बारमेर  येथे झालेला रस्ते अपघात अत्यंत दुःखद आहे. यामध्ये प्राण गमवावे लागलेल्या व्यक्तींच्या कुटुंबीयांच्या दुःखात मी सहभागी आहे. दुःखाच्या या क्षणी परमेश्वर त्यांना शक्ती प्रदान करो, अशी प्रार्थना."- पंतप्रधान.S.Kane/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पोलाद मंत्रालय
पोलाद उद्योगांकडून 4686 मेट्रीक टन जीवरक्षक द्रवरूप वैद्यकीय ऑक्सीजनचा पुरवठा
या संकटाच्या काळात पोलाद उद्योगक्षेत्र देशसेवेसाठी एकजुटीने उभे आहे. 10 मे रोजी पोलाद उद्योगक्षेत्राने एकूण 4686 मेट्रीक टन जीवनरक्षक द्रवरूप वैद्यकीय ऑक्सिजनचा  पुरवठा केला. यापैकी भारतीय पोलाद प्राधिकरणाकडून 1193 मेट्रीक टन , राष्ट्रीय पोलाद निगम मर्यादित कडून 180 मेट्रीक टन , टाटा समूहाकडून 1425 मेट्रीक टन , जेएसडब्लू कडून 1300 मेट्रीक टन पुरवठा झाला तसेच ऑक्सिजन पुरवठा करण्यामध्ये सार्वजनिक आणि खाजगी क्षेत्रातील इतर पोलाद कंपन्यांचा समावेश आहे. देशातील द्रवरूप वैद्यकीय ऑक्सीजनचे एकूण उत्पादन प्रतिदिन / 9500 मेट्रीक टन इतके वाढले आहे , जे स्थापित क्षमतेच्या सुमारे 130% क्षमता वापर दर्शवत आहे. द्रवरूप वैद्यकीय ऑक्सीजनच्या राष्ट्रीय उत्पादनात पोलाद उद्योगांचे निम्मे योगदान आहे.
बहुतांश उद्योग नायट्रोजन आणि आरगॉनचे उत्पादन कमी करून द्रवरूप ऑक्सीजनचे उत्पादन वाढविण्यासाठी विविध उपक्रम राबवत असून पोलाद उद्योग द्रवरूप वैद्यकीय ऑक्सीजनचा पुरवठा वाढविण्यासाठी सक्षम आहेत. त्यांना त्यांच्या साठवण टाक्यांमध्ये साधारणपणे 3.5 दिवसांचा द्रवरूप वैद्यकीय ऑक्सीजनचा संरक्षित साठा ठेवणे आवश्यक असते जो, ऑक्सीजन संयंत्रात काही समस्या निर्माण झाल्यास बाष्पीभवन करून वापरला जातो . द्रवरूप वैद्यकीय ऑक्सीजनचा पुरवठा लक्षणीयरीत्या वाढवण्यासाठी पोलाद मंत्रालयाने पोलाद उत्पादकांशी सतत संपर्क ठेवून संरक्षित साठा ठेवण्याच्या दिवसांमध्ये 0.5 दिवसांनी कपात केली आहे.
पंतप्रधान कार्यालय
नमो अॅपवर प्रकाशित गरिब कल्याणासाठी समर्पित गेल्या नऊ वर्षातील तपशीलवार माहिती पंतप्रधानांनी केली सामायिक
पंतप्रधान नरेंद्र मोदी यांनी नमो अॅपवर प्रकाशित गरिब कल्याणासाठी समर्पित गेल्या नऊ वर्षातील तपशीलवार माहिती सामायिक केली आहे.
पंतप्रधान आपल्या ट्विट संदेशात म्हणाले;
“गरिबांसाठी काम करतानाचा प्रत्येक क्षण हा सन्मानाचा आणि भाग्याचा आहे. करुणा आणि संकल्पाने भरलेला आमचा प्रवास सुरूच आहे. नमो अॅपमध्ये #9YearsOfGaribKalyan अधोरेखित करणारी तपशीलवार माहिती आहे. जरूर बघा.”
वस्त्रोद्योग मंत्रालय
वस्त्रोद्योग क्षेत्रासाठीचा वस्तू आणि सेवा कर आकारणीचा टप्पा 5% वरून 12% करण्याचा निर्णय लांबणीवर टाकण्याचा निर्णय घेतल्याबद्दल केंद्रीय मंत्री पीयूष गोयल यांनी अखिल भारतीय वस्त्रोद्योग संघटनेला संबोधित करताना पंतप्रधानांचे आभार मानले
अमेरिका, अरब अमिरात, कॅनडा, युरोपियन युनियन आणि ऑस्ट्रेलिया यांसारख्या प्रमुख देशांशी होत असलेल्या परदेश व्यापारसंबंधी करारांमध्ये वस्त्रोद्योग उत्पादनांवर सवलतीच्या दरातील कर लावले जातील याकडे विशेष लक्ष दिले जात आहे- पीयूष गोयल
नवी दिल्ली, 4 जानेवारी 2022
केंद्रीय वस्त्रोद्योग, वाणिज्य आणि उद्योग, ग्राहक व्यवहार तसेच सार्वजनिक वितरण मंत्री पीयूष गोयल यांनी म्हटले आहे की, उद्योग जगत आणि सरकार हे भारताच्या यशोगाथेचे भागीदार आहेत आणि आता, अधिक मोठी आणि धाडसी उद्दिष्ट्ये निश्चित करून भारताने वस्त्रोद्योग क्षेत्रात जागतिक पातळीवर विजेता म्हणून प्रस्थापित होण्याची वेळ आली आहे.भारताच्या वस्त्रोद्योग क्षेत्रातील प्रमुख व्यक्तींशी आभासी पद्धतीने संवाद साधताना, गोयल यांनी देशातील वस्त्रोद्योग क्षेत्राला कमी काळात 100 अब्ज अमेरिकी डॉलर्सची निर्यात करण्याचे लक्ष्य गाठण्यासाठी वेगाने काम करण्याचे आवाहन केले.
केंद्रीय वस्तू आणि सेवा कर मंडळाच्या 46 व्या बैठकीत, वस्त्रोद्योग क्षेत्रासाठीचा वस्तू आणि सेवा कर आकारणीचा टप्पा 5% वरून 12% करण्याचा निर्णय लांबणीवर टाकण्याचा निर्णय घेतल्याबद्दल पंतप्रधानांचे आभार मानून, केंद्रीय मंत्री गोयल म्हणाले की,वस्त्रोद्योग क्षेत्राला मिळालेली ही नववर्षाची भेट आहे.
वस्त्रोद्योगासाठीच्या उत्पादनाशी संलग्न प्रोत्साहन योजनेचा संदर्भ देत ते म्हणाले की या योजनेमुळे मानवनिर्मित धागे आणि तंत्रज्ञानाच्या वापराने निर्मित वस्त्रांच्या क्षेत्रात जागतिक पातळीवर भारताची पदचिन्हे अधिक जोमाने प्रस्थापित होतील. ते म्हणाले की, 10,683 कोटी रुपये खर्चाची ही योजना, साडेसात लाख थेट रोजगार निर्माण करेल.
परदेशी व्यापारी करारांच्या माध्यमातून सरकार भारतीय वस्त्रे क्षेत्रासाठी नवे बाजार शोधण्याचा प्रयत्न करत आहे याचा उल्लेख केंद्रीय मंत्र्यांनी केला. अमेरिका,संयुक्त JPS/SC अरब अमिरात, कॅनडा, युरोपियन युनियन आणि ऑस्ट्रेलिया यांसारख्या प्रमुख देशांशी होत असलेल्या परदेश व्यापारसंबंधी करारांमध्ये वस्त्रोद्योग उत्पादनांवर सवलतीच्या दरातील कर लावले जातील याकडे विशेष लक्ष दिले जात आहे अशी माहिती त्यांनी दिली. समर्थ योजनेबाबत बोलताना केंद्रीय मंत्री गोयल म्हणाले की, 71 वस्त्र उत्पादक, 10 औद्योगिक संघटना, राज्य सरकारच्या 13 संस्था आणि 4 क्षेत्रीय संघटना, 3 लाख 45 हजार लाभार्थ्यांचे प्रशिक्षण आणि कौशल्य विकासाला मदत करण्यासाठी या योजनेत सहभागी झाल्या आहेत.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
संरक्षण मंत्रालय
2025 पर्यंत भारतीय संरक्षण उद्योगासाठीचे 26 अब्ज डॉलर्सचे लक्ष्य गाठण्याचा संरक्षण मंत्र्यांकडून पुनरूच्चार
नवी दिल्ली, 4 ऑक्टोबर 2019
2025 पर्यंत भारतीय संरक्षण भारतीय संरक्षण उद्योगासाठीचे 26 अब्ज डॉलर्सचे लक्ष्य गाठण्यासाठी खाजगी क्षेत्रातील संरक्षण सामग्री उत्पादकांनी सक्रीय वाढती भागीदारी करावी, असे आवाहन संरक्षणमंत्री राजनाथ सिंग यांनी केले आहे. ते आज नवी दिल्लीत 22 व्या भारत-आंतरराष्ट्रीय सुरक्षा एक्सपो 2019 मध्ये उद्योजकांना संबोधित करत होते. यावेळी बोलतांना राजनाथ सिंग यांनी सर्वांगीण विकास लक्ष्य आणि भारताचा 2025 पर्यंत पाच ट्रीलियन डॉलर्सची अर्थव्यवस्था बनवण्यासाठी सरकारच्या कटिबद्धतेचा पुनरूच्चार केला.
‘नवीन आणि सक्षम भारत’चे उद्दिष्ट साध्य करण्यासाठी उद्योग क्षेत्राने सरकारसोबत काम करावे, यावर त्यांनी भर दिला. संरक्षण क्षेत्राशी संबंधित गुंतवणूक आणि तंत्रज्ञान विषयक शोध यासंदर्भात उद्योग क्षेत्रातील भागीदार सकारात्मक कार्य करतील, असेही त्यांनी सांगितले.
B.Gokhale/J.Patankar/P.Kor
(2025 पर्यंत भारतीय संरक्षण उद्योगासाठीचे 26 अब्ज डॉलर्सचे लक्ष्य गाठण्याचा संरक्षण मंत्र्यांकडून पुनरूच्चार
नवी दिल्ली, 4 ऑक्टोबर 2019
2025 पर्यंत भारतीय संरक्षण भारतीय संरक्षण उद्योगासाठीचे 26 अब्ज डॉलर्सचे लक्ष्य गाठण्यासाठी खाजगी क्षेत्रातील संरक्षण सामग्री उत्पादकांनी सक्रीय वाढती भागीदारी करावी, असे आवाहन संरक्षणमंत्री राजनाथ सिंग यांनी केले आहे. ते आज नवी दिल्लीत 22 व्या भारत-आंतरराष्ट्रीय सुरक्षा एक्सपो 2019 मध्ये उद्योजकांना संबोधित करत होते. यावेळी बोलतांना राजनाथ सिंग यांनी सर्वांगीण विकास लक्ष्य आणि भारताचा 2025 पर्यंत पाच ट्रीलियन डॉलर्सची अर्थव्यवस्था बनवण्यासाठी सरकारच्या कटिबद्धतेचा पुनरूच्चार केला.
‘नवीन आणि सक्षम भारत’चे उद्दिष्ट साध्य करण्यासाठी उद्योग क्षेत्राने सरकारसोबत काम करावे, यावर त्यांनी भर दिला. संरक्षण क्षेत्राशी संबंधित गुंतवणूक आणि तंत्रज्ञान विषयक शोध यासंदर्भात उद्योग क्षेत्रातील भागीदार सकारात्मक कार्य करतील, असेही त्यांनी सांगितले.
B.Gokhale/J.Patankar/P.Kor
आर्थिक व्यवहार विषयक मंत्रिमंडळ समिती
कनेक्टिव्हिटी प्रदान करण्यासाठी आणि वाहतूक सुविधा सुधारण्यासाठी तरंगा टेकडी -अंबाजी-अबू रोड या नवीन रेल्वे मार्गाला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखालील आर्थिक व्यवहार विषयक मंत्रिमंडळ समितीने ,रेल्वे मंत्रालयाद्वारे बांधण्यात येणाऱ्या अंदाजे 2798.16 कोटी रुपये खर्चाच्या तरंगा टेकडी -अंबाजी-अबू रोड या नवीन रेल्वे मार्गाच्या बांधकामाला मंजुरी दिली आहे.
नवीन रेल्वे मार्गाची एकूण लांबी 116.65 किलोमीटर असेल. हा प्रकल्प 2026-27 पर्यंत पूर्ण होईल.या प्रकल्पामुळे, बांधकामादरम्यान सुमारे 40 लाख मनुष्य दिवसांसाठी थेट रोजगार निर्माण होणार आहे.
पंतप्रधान नरेंद्र मोदी यांच्या नवीन भारताच्या संकल्पनेच्या अनुषंगाने,हा प्रकल्प कनेक्टिव्हिटी वाढवणार असून वाहतूक सुविधा सुधारेल ज्यामुळे या क्षेत्राचा एकूण सामाजिक आर्थिक विकास होईल.
अंबाजी हे एक प्रसिद्ध महत्त्वाचे तीर्थक्षेत्र आहे आणि भारतातील 51 शक्तीपीठांपैकी एक आहे आणि दरवर्षी गुजरात तसेच देशाच्या इतर भागातून आणि परदेशातील लाखो भाविक या ठिकाणी येत असतात. या रेल्वेमार्गाच्या उभारणीमुळे या लाखो भाविकांना सहज प्रवास करणे शक्य होणार आहे.याशिवाय तरंगा टेकडीवरील अजितनाथ जैन मंदिराला  भेट देणाऱ्या भाविकांनाही या कनेक्टिव्हिटीचा मोठा फायदा होईल.तरंगा टेकडी -अंबाजी-अबू रोड दरम्यानचा हा रेल्वे मार्ग या दोन महत्त्वाच्या धार्मिक क्षेत्रांना रेल्वेच्या मुख्य जाळ्याशी जोडेल.
या मार्गामुळे कृषी आणि स्थानिक उत्पादनांची जलद वाहतूक सुलभ होईल तसेच गुजरात आणि राजस्थान आणि देशाच्या इतर भागातही लोकांना सुधारित वाहतूक सुविधा उपलब्ध होईल. या प्रकल्पामुळे विद्यमान अहमदाबाद-अबू रोड रेल्वे मार्गाला पर्यायी मार्गही उपलब्ध होणार आहे.
प्रस्तावित दुहेरी रेल्वे मार्ग राजस्थानच्या सिरोही जिल्हा आणि गुजरातच्या बनासकांठा आणि महेसाणा जिल्ह्यांमधून जाईल.नवीन रेल्वे मार्गाच्या बांधकामामुळे गुंतवणूक आकर्षित होईल आणि या क्षेत्राचा सर्वांगीण सामाजिक-आर्थिक विकास होईल.
पंतप्रधान कार्यालय
पंतप्रधानांनी इटालियन कॉन्ग्रेगेशन फॉर कृष्णा कॉन्शिअसनेसच्या प्रतिनिधींची  भेट घेतली
पंतप्रधान नरेंद्र मोदी यांनी इटालियन कॉन्ग्रेगेशन फॉर कृष्णा कॉन्शिअसनेसचे  प्रतिनिधी आणि विविध संस्थांमधील समुदाय सदस्यांची भेट घेतली आणि संवाद साधला.
भगवद्गीतेचा इटलीमध्ये संदेश प्रसारित करण्यासह अनेक सामाजिक उपक्रमांमधील त्यांच्या योगदानाचे पंतप्रधानांनी कौतुक केले.
रसायन आणि खते मंत्रालय
केंद्रीय मंत्री डी. व्ही. सदानंद गौडा यांनी स्वीकारला रसायने आणि खते मंत्रालयाचा कार्यभार
नवी दिल्ली, 14 नोव्हेंबर 2018
केंद्रीय सांख्यिकी आणि कार्यक्रम अंमलबजावणी मंत्री डी.व्ही. सदानंद गौडा यांनी आज रसायने आणि खते मंत्रालयाचा अतिरिक्त कार्यभार स्वीकारला.
यावेळी रस्ते वाहतूक आणि महामार्ग, नौवहन आणि रसायने व खते राज्यमंत्री मनसुख एल. मांडवीय आणि मंत्रालयाचे अन्य वरिष्ठ अधिकारी उपस्थित होते.
N.Sapre/S.Kane/P.Kor
(Visitor Counter : 53
पंतप्रधान कार्यालय
भारताच्या वसुधैव कुटुंबकमच्या कालातीत मूल्यांमध्ये जगाला आधाराची आशा : पंतप्रधान
पंतप्रधान नरेंद्र मोदी यांनी नमूद केले आहे की वाढत्या आव्हानांना सामोरे जाताना जग भारताच्या वसुधैव कुटुंबकमच्या कालातीत मूल्यांमध्ये आधार शोधत आहे.
पंतप्रधान कार्यालयाने X वर पोस्ट केले;
“माजी वित्त सचिव हसमुख अधिया यांनी स्पष्ट केले की जागतिक स्तरापासून ते ग्रामपंचायतीपर्यंत, सामायिक उद्दिष्टांसाठी विविध गटांना एकत्र आणण्याचे कौशल्य हे पंतप्रधानांचे वैशिष्ट्य आहे.
Indian Express Opinion: Today's Editorial Opinions, Pages, Latest News, Opinion Articles, Stories, Analysis, Videos and Photos
मंत्रिमंडळ
विवाहित मुस्लीम महिलांच्या अधिकाराचे संरक्षण
तिहेरी तलाक द्वारे घटस्फोटाला प्रतिबंध
मुस्लीम महिला  विधेयक 2019 ला मंत्री मंडळाची मंजुरी
संसदेच्या येत्या अधिवेशनात विधेयक मांडणार
नवी दिल्ली, 12 जून 2019
सबका साथ,सबका विकास,सबका विश्वास हे पंतप्रधान नरेंद्र मोदी यांच्या नेतृत्वाखालच्या रालोआ सरकारचे मुख्य सूत्र आहे.जनतेला दिलेल्या एका आश्वासनाची पूर्तता करण्यासाठी पंतप्रधान नरेंद्र मोदी यांच्या अध्यक्षतेखाली आज नवी दिल्लीत झालेल्या केंद्रीय मंत्रीमंडळाच्या बैठकीत, मुस्लीम महिला  विधेयक 2019 ला मंजुरी देण्यात आली. मुस्लीम महिला  दुसरा अध्यादेश 2019 ची जागा हे विधेयक घेईल.
प्रभाव:
या विधेयकामुळे मुस्लीम महिलांचा लिंग समानता आणि समान न्याय सुनिश्चित होईल.विवाहित मुस्लीम स्त्रीच्या अधिकारांचे संरक्षण होण्यासाठी मदत आणि तलाक-ए-बिद्दत च्या प्रथे द्वारे पतीकडून घटस्फोट देण्याला यामुळे प्रतिबंध होणार आहे. संसदेच्या आगामी अधिवेशनात हे विधेयक मांडण्यात येणार आहे.
परिणाम:
तिहेरी तलाक बेकायदेशीर म्हणून ठरवण्याचा प्रस्ताव या विधेयकात आहे.
या गुन्ह्यासाठी तीन वर्ष पर्यंतचा कारावास आणि दंडाची तरतूद करण्यात आली आहे.
विवाहित मुस्लीम महिला आणि अवलंबून असणाऱ्या अपत्यासाठी निर्वाह भत्त्याची तरतूद या विधेयकात आहे.
हा गुन्हा दखलपात्र ठरवण्याचा प्रस्ताव आहे.
दंडाधीकाऱ्यांकडून आरोपीला जामीन देण्यापूर्वी संबंधित विवाहित महिलेचे म्हणणे ऐकून घेण्याची तरतूदही यात आहे.
मुस्लीम महिला  विधेयक 2019 हे मुस्लीम महिला  दुसरा अध्यादेश 2019 प्रमाणेच आहे.
B.Gokhale/N.Chitale/D.Rane
(Visitor Counter : 127